./data/phi1348/abo013/phi1348.abo013.perseus-lat2.xml
quo maxime apparuit, non tam ipsum ab Seiano     concitari solitum, quam Seianum quaerenti occasiones sumministrasse; etsi commentario,     quem de uita sua summatim breuiterque composuit, ausus est scribere Seianum se punisse,     quod comperisset furere aduersus liberos Germanici filii sui; quorum ipse alterum suspecto     iam, alterum oppresso demum Seiano interemit